Fayoumi

Fayoumi atau Fayoumi Mesir adalah satu baka ayam yang berasal daripada Fayoum, Mesir, yang mana terletak di barat daya Kaherah dan barat Nile. Ia dipercayai satu baka ayam purba.

Sejarah 

Fayoumi dipercayai adalah satu baka ayam purba.
 
Pada tahun 1940an, beberapa telur ayam telah diimport daripada Mesir ke Amerika Syarikat oleh seoran dekan pertanian daripada Iowa State University, dan ayam-ayam yang ditetaskan dari telur ini kemudian dikacukkan dengan ayam-ayam Amerika. Ayam-ayam daripada Mesir dipercayai lebih tahan terhadap jangkitan bakteria dan virus berbanding ayam Amerika. Fayoumi tidak diiktiraf oleh Persatuan Unggas Amerika, dan tidak dimasukkan ke dalam Standard Kesempurnaannya.

Fayoumi pertama kali diimport ke United Kingdom pada tahun 1984. Dua variati warna diiktiraf iaitu, bergaris perak dan emas.

Ciri-ciri 

Fayoumi mempunyai balung sisir dengan gigi sekata. Balung, cuping telinga dan pial berwarna merah terang; matanya pula perang tua, paruh dan kuku kaki pula berwarna tanduk. Dua variati warna diiktiraf iaitu bergaris perak dan emas; corak warna pada bulunya menyerupai ayam Braekel daripada Belgium.

Bantam Fayoumi adalah serupa dengan ayam bersaiz standard dalam semua aspek kecuali beratnya sekitar

Kegunaan 
Fayoumi adalah satu baka yang tahan lasak dan amat sesuai dengan cuaca panas. Ia boleh mencari makanan sendiri dengan baik dan sesuai untuk suasana lepas-bebas. Ayam betina mampu bertelur yang jumlah yang banyak. Telurnya berwarna putih atau krim. Ayam muda agak sukar untuk mengeram, tetapi bertambah baik setelah mencapai usia dua hingga tiga tahun. Baka ini cepat membesar, di mana ayam betina akan mula bertelur pada umur 4.5 bulan, manakala ayam jantan mula berkokok pada umur lima atau enam bulan.

Rujukan 

Baka ayam
Baka ayam dari Mesir